******Бегетаева Расима Анваровна**

Нұр-Сұлтан қаласы

№60 мектеп-лицейінің

 қазақ тілі мен әдебиеті пәндерінің мұғалімі,

педагог – шебер

rasima.begetaeva@mail.ru

тел. 87759585386

**Оқу сауаттылығына арналған тапсырмалар жинағының оқу процесіндегі тиімділігі мен қажеттілігі**

 Жан-жақты дамыған, ізгілікті тұрғыдан таза және рухани бай ұрпақты қалыптастыру – мемлекеттің бірінші кезектегі міндеті болып табылады. Болашақ жастардың дене бітімі жағдайы, интеллектуалдық өресі, білім-білігі дайындығына республикамыздың саяси, экономикалық және идеологиялық болашағы тәуелді болып келеді. Сондықтан да, жас өспірімдеріміздің рухани дамуы мен салауатты өмір салтын қалыптастырудың маңызды мәселелері мемлекетіміздің Президенті Қ.К. Тоқаевтың, Үкіметіміз бен қоғам өкілдерінің тұрақты қамқорлығы аясынан табылады.

- мектеп оқушысының өмірге дайындық қабілетін дамытумен бірге, алған білімдерін сауатты қолдана алу әрекеттерін арттыруға ықпал етеді;

- оқушыларға оку сауаттылғын терең игерту – оқушының даму мүмкіндіктерін қалыптастыруға жағдай жасайды сонымен бірге, шығармашылық дамуына мүмкіндік береді.

 Оқу сауаттылығы – функционалдық сауаттылықтың бір түрі. Оқу сауаттылығы жоғары оқу орнына түсу емтиханын тапсыратын талапкердің қарапайым оқу мәдениеті мен дағдыларын қаншалықты деңгейде екенін анықтайды. Заманауи қоғамдағы өмірге деген дайындықтың маңызды параметрі ретінде қарастырылатын оқу сауаттылығының негізі – мәтінмен жұмысты толық қалыптастыру болып табылады. Ал осы бағыттағы жұмыстардың мақсаты - оқушылардың мәтін мазмұнын түсіне білу және оларға ой жүгірте білу, мәтін мазмұнын өз мақсаттарына жету үшін пайдалана білу, қоғам өмірінде белсенділік таныту мақсатында білімдері мен мүмкіндіктерін дамыту, шығармашылық тұрғыда ойлау, шешім қабылдай алу, талдау, дәлелдеу қабілеттерін дамыту, зейін қоя оқу дағдыландыру.

Мәтінмен жұмыс барысында:

* Оқушының жас ерекшелігіне сай мәтін сұрыпталып ұсынылады.
* Тапсырмалар арқылы оқушылар алған мәліметі бойынша өзіндік көзқарасын білдіреді, мәтін табиғатын егжей-тегжейлі таниды.
* Мәтін мазмұны мен көтерілген мәселелерді анықтайды, өз көзқарастарын білдіреді.
* Сұрақтарға жауап береді, мәтін құрылымында берілген негізгі ойларды анықтап, авторлық позицияның берілу жолдары мен тілдік ерекшеліктерін анықтайды.

 Оқушылардың қазіргі кезде кітапты түсініп оқу дағдылары төмендей бастады. Осыған орай мәтіннен әрбір сөздің мағынасын түсіну үшін мәтінді сөзбе-сөз оқу, негізгі идеяны түсіну, сұрақтарға жауап немесе мәтін бойынша сұрақтар құрастыру арқылы оқушылардың танымдық, зерделілік қабілеттерін арттыру өзекті мәселеге айналуда. Осы ретте мынандай жұмыс түрлерін ұсынамын.

**«Ұлттық спорт ойыны туралы не білесің?» мәтінімен жұмыс жасау үлгісі:**

1. Мәтінді оқу.
2. Мәтіннің тақырыбы мен идеясын ашу.
3. Түсініксіз сөздер мен сөз тіркестерімен жұмыс.

Кейбір деректер бойынша, 15 ғ-дың 70 жылдарында Керей мен Жәнібек сұлтандар [Қазақ хандығын](http://www.gpedia.com/kk/gpedia/%D2%9A%D0%B0%D0%B7%D0%B0%D2%9B_%D1%85%D0%B0%D0%BD%D0%B4%D1%8B%D2%93%D1%8B) құрғанда, [Шу өзенінің](http://www.gpedia.com/kk/gpedia/%D0%A8%D1%83_%D3%A9%D0%B7%D0%B5%D0%BD%D1%96) жағасында, [Тұлпарсаз](http://www.gpedia.com/kk/w/index.php?title=%D0%A2%D2%B1%D0%BB%D0%BF%D0%B0%D1%80%D1%81%D0%B0%D0%B7&action=edit&redlink=1) деген жерде бәйге ұйымдастырған.

-Бәйге - қазақ халқының ұлттық ойыны ма?

-Иә, бірақ ат спортының бұл түрі түркі тектес басқа халықтар да бар. Мысалы, бәйге өзбектерде «пайга»,қырғыздарда «чабыш» деп аталады.

- Бұл спорт түрінің ережелері бар ма?

-Әрине, бар. Мысалы, бәйгеге қатысушы атын оздыру үшін өзі білетін, ережеде рұқсат етілген тәсілдердің бәрін қолдануына болады. Ал қатарласып келе жатқан атқа қамшысын тигізуге немесе қамшысын үйіріп басқа аттарды жасқауға, айқайлауға, ысқыруға, жарыс жолынан шығып кетуге, төтелеп өтуге болмайды.

-Сонымен бірге ұлттық спорт түрлеріне қыз қуу, көкпар, асық деген ойындар да жатады ғой.

-Иә, сонымен қатар, аударыспақ, күрес, жамбы ату деген түрлері де бар.

- Бұның бәрі ұлттық спорт ойындары болса, қазіргі заманға сай спорт түрлері де бар емес пе?

- Әрине, олар жазғы және қысқы спорт түрлері деп бөлінеді. Жазғы спорт түрлеріне жүзу, жеңіл атлетика, ауыр атлетика, қол добы, күрес,су добы, спорттық гимнастика, көркем гимнастика, ат спорты, үстел теннисі, желкенді спорт, суға секіру, қазіргі бессайыс, нысана көздеу, садақтан ату, семсерлесу, көгалдағы хоккей, дзюдо, теннис, футбол, бокс тағы сол сияқтылар жатады.

-Ал, қысқы спорт түрлеріне не жатады?

- Қысқы спорт түрлеріне трамплиннен секіру, конькиймен жүгіру, мәнерлеп сырғанау, шайбылы хоккей, допты хоккей, шаңғы жарысы, шаңғымен тұғырдан секіру, тау шаңғысы сияқты спорт түрлері жатады.

**Мәтін бойынша төмендегі тест тапсырмаларын орындау.**

**1. Керей мен Жәнібек сұлтандар бәйгені қай жерде ұйымдастырған?**

А) Отырарда

В) Тұлпарсазда

С) Ерейментауда

D) Ордабасыда

Е) Көкшетауда

**2. Төмендегілердің қайсысы ережелердің бірі емес?**

А) Басқа біреудің атына қамшы тигізуге болмайды.

В) Ысқыруға болмайды.

С) Жарыс жолынан шығып кетуге болмайды.

D) Жарыс жолын төтелеп өтуге болмайды.

E) Бәрінен басып озуға болмайды.

**3. Қысқы спорт түрін белгілеңіз.**

А) Ауыр атлетика

В) Көгалдағы хоккей

С) Мәнерлеп сырғанау

D) Семсерлесу

E) Көркем гимнастика

**4. Диалогтың құрылымына сай нұсқаны белгілеңіз.**

А) Ұлттық спорт түрлері, жазғы спорт түрлері,қысқы спорт түрлері

В) Ұлттық спорт түрлері, қысқы спорт түрлері, жазғы спорт түрлері

С) Жазғы спорт түрлері, қысқы спорт түрлері, ұлттық спорт түрлері

D) Жазғы спорт түлері, ұлттық спорт түрлері, қысқы спорт түрлері

E) Қысқы спорт түрлері, ұлттық спорт түрлері, жазғы спорт түрлері

**5.Сөйлемді толықтырыңыз.**

*Бәйге өзбектерде...,қырғыздарда... деп аталады.*

А) Де, да, бәйге

В) Бәге, байга

С) Бәйге, шабыс

D) Пайга,чабыс

E) Ат,жылқы

**Сабақты өткізуде мұғалім ескеруі қажет:**
-сабақтың мақсаты мен күтілетін нәтиже анық болу керек;
-тілдік төрт дағдыны (оқылым, тыңдалым,жазылым, айтылым) дамыту;
-белсенді оқыту түрлерін қолдану арқылы оқушы уәжін арттыру;
-мұғалім мен оқушы арасындағы кері байланыс;
-өз ойларын еркін жеткізуге үйренеді, оқу сауаттылығын арттырудың алғышарттарын үнемі назарда ұстау.

**Күтілетін нәтиже:**

* ой-өрісі ұлттық құндылықтарға негізделген ұлтжанды ұрпақтың болмысы, мәдениетіміз бен әдебиетімізді қастерлей білетін терең түсінік қалыптасады;
* туған тілін құрметтейтін, ұлттымыздың құнды қасиеттерін қадірлей білетін, тілдің қадір-қасиетін дәріптей білетін, төл тарихымыз бен мәдениетіміздің өрісін дамытып, қастерлей білетін құндылықтардың негізі қаланады;
* әдеби шығармалар мен төл тарихымызды өздігінен қызығып оқитын дағдылық қасиеттердің негізі болады;
* мектепте алған білімін өмірде қолдана білетін, біліктілік дағдылары негізінде адами капиталы қалпытасқан ұлжанды ұрпақтың бойында жоғары деңгейдегі интеллектуалдық өрісі дамиды.

.